เดือนแห่งการฉลองมรดกทางวัฒนธรรมของชาวอเมริกัน เชื้อสายเอเชียและแปซิฟิค
เดือนพฤษภาคมในอเมริกา เป็นเดือนแห่งการฉลองมรดกทางวัฒนธรรมของชาวอเมริกัน เชื้อสายเอเชียและแปซิฟิค
คุณราโมน วิลลองโค่ (Ramon Villongco) ประธานการจัดงาน อธิบายความเป็นมาของงาน ในงานวันนี้ ยังมีการมอบใบประกาศเกียรติคุณ ให้แก่ชาวอเมริกันเชื้อสายเอเชียและแปซิฟิคในนิวยอร์ค 10 คน ในฐานะที่เป็นบุคคลดีเด่น ผู้ได้ประกอบคุณความดีให้แก่ชุมชน อเมริกันเชื้อสายเอเชียแปซิฟิคด้วย โดยนายแพทย์ชิน ทัพวงศ์ อดีตนายกสมาคมแพทย์ไทยในอเมริกา เป็นหนึ่งในผู้ได้รับใบประกาศเกียรติคุณในปีนี้ นอกจากนั้น งานนี้ ยังมีขบวนแห่และการแสดงบนเวทีของประเทศต่างๆ รวมทั้งกลองยาวของไทย ซุ้มแสดงศิลปะวัฒนธรรม ศิลปะการป้องกันตัว การแพทย์แผนโบราณ และการจำหน่ายสินค้าของแต่ละประเทศด้วย คุณมัณฑรา พยัคฆพันธ์เลขาธิการ คณะกรรมการที่ปรึกษาฝ่ายคนอเมริกันเชื้อสายเอเชีย อธิบายถึงความสำคัญในการเข้าร่วมเป็นสมาชิกคณะกรรมการนี้ว่า การเป็นสมาชิก จะสามารถช่วยคนไทยได้มาก เพราะจะรู้จักพวกข้าราชการทั้งหมด รวมทั้งตำรวจ และหน่วยงานบริการอื่นๆ เช่น หน่วยงานบริการผู้สูงอายุ หน่วยงานให้คำปรึกษาด้านการประกันสุขภาพ และหน่วยงานในการช่วยเหลือคนไทยในด้านการทำธุรกิจเป็นต้น เพราะคณะกรรมการจะสามารถเข้าถึงได้ทุกหน่วยงาน ของใน Suffolk County